AlexejDobrolubov/national_council_slovak_2010 huggingface dataset:
94. schôdza NR SR - 2.deň - A. dopoludnia
Dátum: 2023-06-14
Poslanec: Kočiš, Eduard (-)
Druh vystúpenia: Vystúpenie s faktickou poznámkou

36. Veľmi pekne ďakujem za slovo, pán predsedajúci. Kolega Mazurek vo svojej rozprave naozaj poukázal na ohromné a veľké nedostatky tohto programového vyhlásenia vlády a ja sa skúsim venovať prvej téme, ktorú on otvoril, a to je téma vzdelávania a desegregácie a začleňovania detí, či už z majority alebo z minority, do spoločného vzdelávania, o ktorom si naivne myslíte, že môže niekedy fungovať. Pochádzam z východného Slovenska a naozaj vám môžem povedať, že už mám niečo odučené a toto vaše naivné alebo také úzkoprsé ponímanie sveta, že táto desegregácia alebo začleňovanie je niekedy možné, kolegovia z vlády, mýlite sa, nie, možné nie je. Či už budete tento problém pomenovať ako začleňovanie marginalizovaných rómskych komunít s majoritou, alebo či to nazvete ako začleňovanie sociálne vylúčených rómskych komunít s majoritou, alebo či to nazvete ako začleňovanie detí z málo podnetného sociálneho prostredia verzus majorita, je to absolútne jedno, pretože každý jeden učiteľ, každý jeden asistent učiteľa, ktorý musí byť v triede, kde je trieda zmiešaná, tak jednoducho tieto deťúrence z marginalizovaných rómskych komunít nedosahujú adekvátne vzdelanie, nedosahujú adekvátne návyky a preto nemôžu byť adekvátne začlenené do kvalitného vzdelávacieho procesu. A tu vzniká problém, ale trojaký: trpí dieťa, ktoré na to nemá a musí tam byť, trpí dieťa, ktoré na to má a musí tam byť, a trpí učiteľ, ktorý jednoducho sa nemôže venovať šikovným deťom, ale musí sa venovať sústavne a stále dookola deťom, ktoré nezvládajú tento vyučovací proces a nezvládajú školský vzdelávací program. Čiže vaša naivná predstava o skvalitňovaní života marginalizovaných rómskych komunít počas tohto vzdelávania je naozaj veľkou-veľkou utópiou.
94. schôdza NR SR - 1.deň - B. popoludní
Dátum: 2023-06-13
Poslanec: Kočiš, Eduard (-)
Druh vystúpenia: Vystúpenie s faktickou poznámkou

125. Veľmi pekne ďakujem za slovo, pán predsedajúci. Pani ministerka, povedali ste vo svojej rozprave veľmi veľa, my čo sa venujeme sociálnym službám viac ako dve desaťročia, asi vieme, o čom rozprávame, že je to problematika veľká, zdĺhavá, ťažkopádna a štátmi a štátnymi orgánmi a vládami od roku ´93 neriešená a odsúvaná vždy na vedľajšiu koľaj a za najbližší roh. Čiže skúsim sa v krátkosti venovať niektorým veciam, ktoré ste spomenuli. Pohotovosť SPO-čiek a príplatok za päť euro. To by som absolútne neriešil, v prvom rade musíme navýšiť počet zamestnancov na SPO-čkách, nie príplatky za päť euro, na ktoré oni sa budú vyhovárať. 95 % pracovníkov SPO-čiek nevykonáva svoju činnosť ani zodpovedne, ani korektne, ani profesionálne, môžem potvrdiť z vlastnej skúsenosti a zo skúsenostiach desiatok rodičov, ktorých sa to dotklo. Chránené dielne a sociálne podniky. My dvaja určite vieme, aký je rozdiel medzi chráneným podnikom, teda chránenou dielňou a sociálnym podnikom. To, že sociálne podniky už nebudú financované z európskych peňazí, teda pardon, chránené dielne z európskych peňazí, ale zo štátneho rozpočtu, to je čistý blud. Jednoducho veď takto sme vedeli naozaj tých ŤZP-čkarov poriešiť nie na dni, na týždne, na mesiace, jednoducho na roky. Toto hlavne musíme riešiť, toto je alfa-omega, pretože ŤZP pracovník, to nie je človek, ktorý je, ako mnohí rozprávajú, že je to kripeľ, ale ten človek naozaj vie pracovať, chce pracovať, ale nemá vytvorené podmienky. A k tomu naozaj sociálny alebo prosociálny štát musí pristupovať. Jednoducho, toto je jednoducho niečo nemysliteľné, aby sme takéto veci odsúvali preč stále a stále dookola. Zamestnanci, ktorí sú, sú a vykonávajú činnosť na úradoch práce, je jednoducho prezamestnanosť. Vždy to tak bolo, vždy to tak bude, jednoducho títo pracovníci, ak budú prerozdelení po oddeleniach tam, kde sú naozaj potrební, tak jednoducho toto bude alfou a omegou lepšieho vykonávania práce, pretože neexistuje, aby človek, ktorý sociálnej práci sa venuje, robil takéto školácke chyby, čiže... Ale ďakujem pekne za vaše vystúpenie.
90. schôdza NR SR - 15.deň - B. popoludní
Dátum: 2023-05-25
Poslanec: Kočiš, Eduard (-)
Druh vystúpenia: Vystúpenie s faktickou poznámkou

147. Veľmi pekne ďakujem za slovo, pán predsedajúci. Problematika nelegálnej migrácie je naozaj jeden veľký a nikdy nekončiaci problém, ktorý naozaj Európska únia, Európska komisia a ani členské štáty Európskej únie neriešia a neriešia systematicky, to je ten základný problém, pretože ak vieme na základe stretnutia mimovládnej organizácie GLOBSEC uzavrieť alebo obmedziť občanov Slovenskej republiky, tak ja sa pýtam, kde bol problém obmedziť alebo nejakým spôsobom zlegalizovať príjem, prílev alebo dopyt migrantov, ktorí sa šíria do Európy nielen cez hranicu z Maďarska na Slovensko, ale tým najzákladnejším problémom je to, že hranice, ktoré sú v stredomorských krajinách, nie sú chránené vôbec, a tam zlyháva Európska únia. Čiže keď sa budeme baviť o tom, že prečo nie je adekvátne chránená severomacedónsko-grécka hranica a bulharsko-turecká hranica, tak na to z Európskej komisie alebo z Európskej únie dostávame stále tú istú odpoveď, lebo nemáme ľudí, lebo nemáme zdroje. A ja sa pýtam, ak Slovenská republika ako maličký štátik Európskej únie má ľudí a vie nájsť zdroje na to, aby obmedzila práva občanov Slovenskej republiky pri príležitosti konania konferencie GLOBSEC, nie ako pán kolega zo SaS-ky tvrdí, že je tu nejaké, že je tu nejaká, nejaký strach alebo nejaká obava z nejakého motorkárskeho gangu, čo je totálna sprostosť ako voda v koši, tak jednoducho ja sa pýtam, prečo Slovenská republiky nekonala tak, ako koná teraz. Toto sú jednoducho tie nezodpovedané otázky na ktoré by už konečne občania Slovenskej republiky mali dostať odpoveď. Prečo oni obmedzovaní boli a prečo teraz obmedzovaní zase sú?
90. schôdza NR SR - 15.deň - A. dopoludnia
Dátum: 2023-05-25
Poslanec: Kočiš, Eduard (-)
Druh vystúpenia: Vystúpenie s faktickou poznámkou

167. Veľmi pekne ďakujem za slovo, pán predsedajúci. No mali sme tu taký náznak takého ďalšieho psychoúletu pána kolegu Pročka, ale to sme si už naozaj zvykli. Jednoducho posplietať a pospájať nepospájateľné, to dokážete naozaj iba vy. Jednoducho dávať dokopy Slovenskú poľovnícku komoru s nepodporením zákona, vášho ďalšieho psychozákona s týmto zákonom, to ja naozaj neviem, či vy niekedy počúvate to, čo rozprávate, ale naozaj by som vám to niekedy odporučil. Jednoducho vy tvrdíte, že to, že je nejakých 150-tisíc euro vyčlenených pre necelú šesťdesiatku zamestnancov Dobrovoľnej požiarnej ochrany je vlastne hodné zmeny, hodné zmeny názvu a hodné zmeny akéhokoľvek iného financovania. Veď vy naozaj idete likvidovať do-bro-voľ-nosť. Ten základ dobrovoľnosti tam musí byť zachovaný. Ale vy naozaj rozprávate stále iba o tom, že niekto si zo 150-tisíc eur robí nejaký kšeft alebo nejako na tom rastie blahobytne. Veď to je sprostosť. Veď každú organizáciu musí niekto riadiť. To, že vy máte názor, že Slovenskú poľovnícku komoru riadia ich predstavitelia zle, to je váš názor. To, že máte názor, že dobrovoľnú hasičskú, Dobrovoľný hasičský zbor alebo Dobrovoľnú požiarnu ochranu riadia ich predstavitelia zle, to je tiež váš názor, ale jednoducho nehovorte o tom, že 150-tisíc eur na platy 60 zamestnancov je jednoducho niečo, čo je likvidácia Dobrovoľnej požiarnej ochrany. Jednoducho, pán kolega, je to sprostosť. A už len ste do toho mohol zakomponovať zotročenie včiel a už by sme tu mali všetko.
90. schôdza NR SR - 15.deň - A. dopoludnia
Dátum: 2023-05-25
Poslanec: Kočiš, Eduard (-)
Druh vystúpenia: Vystúpenie s faktickou poznámkou

101. Veľmi pekne ďakujem za slovo, pán predsedajúci. Už zo samotného princípu názvu Dobrovoľný hasičský zbor vyplýva základný princíp, to znamená dobrovoľnosť. Ak niekto vykonáva svoju činnosť dobrovoľne, to znamená, že ju vykonáva bez nároku na odmenu a vo svojom osobnom voľne. Čiže touto zmenou, touto legislatívnou zmenou vypúšťame úplný základný princíp dobrovoľníctva. Ak vo vyspelej, ako sa tu mnohýkrát... alebo mnohí poslanci častokrát tak veľavravne ospevujete, v západnej Európe poviete niekomu, že je dobrovoľník, tak tento človek má taký vysoký sociálny status, že si to naozaj mnohí neviete ani predstaviť. Týmto návrhom zákona berieme tento sociálny status týmto dobrovoľným hasičským zborom. Ak financovanie bude zabezpečené formou nejakých výziev, tak to absolútne neznamená to, že dobrovoľné hasičské zbory, ako ich poznáme teraz, ktoré sú poväčšinou na obciach a v menších mestách, pretože vo väčších mestách už túto tradíciu nemáme a táto tradícia zanikla, jednoducho zostanú, ako sa hovorí, na holičkách, bez finančných prostriedkov, ak nespĺňa určité parametre danej výzvy. Čiže ak zachováme status quo a zachováme princíp dotovania dobrovoľných hasičských zborov, tak ako je to momentálne nastavené. A takto, ako je to momentálne nastavené, je to úplne postačujúce. Čiže my nemusíme vymýšľať koleso, pretože to sa tu už točí viac ako päť rokov, ešte od čias Sumerov. Čiže naozaj podporujem návrh pána kolegu Saloňa, tento návrh zákona buď úplne stiahnuť, alebo zakomponovať jeho pozmeňováky, pretože vymýšľať vymyslené naozaj nie je témou dňa. Ďakujem veľmi pekne.
90. schôdza NR SR - 15.deň - A. dopoludnia
Dátum: 2023-05-25
Poslanec: Kočiš, Eduard (-)
Druh vystúpenia: Vystúpenie s faktickou poznámkou

32. Veľmi pekne ďakujem za slovo, pán predsedajúci. Tak ako vo svojej rozprave povedal kolega Milan Mazurek, zachovanie práva na hotovosť v ústave Slovenskej republiky je jednoducho podmienkou pre to, aby človek s akýmkoľvek názorom, ktorý nezdieľa aktuálna vládna moc, sa nemohol nikdy cítiť byť ohrozený ani na svojom majetku, ani na svojom spôsobe života. To, že sa naozaj tejto digitalizácii, ktorá naozaj k našim domácnostiam a k našim účtom a k našej fyzickosti a nejakému prežívaniu socio-života prichádza míľovými krokmi, tomu sa naozaj nevyhneme. Ale ak bude zachovaná v ústave naozaj garantovaná možnosť platby hotovosťou a túto hotovosť nebudeme rušiť, nech by sme platili digitálnou korunou eurom alebo čímkoľvek, tak jednoducho tento človek, tento občan, bežný človek sa naozaj nebude musieť báť toho, čo spomínal vo svojej rozprave Miňo Mazurek. To znamená sociologickej štúdie alebo tzv. sociologickej vražde, ktorá sa stala napríklad v Kanade pri protestoch kanadských kamionistov. Jednoducho proliberálny spôsob života a totálny liberál Justin Trudeau jednoducho spravil to, čo, príkaz alebo odkaz jeho krstného otca Klausa Schwaba, potreboval si to niekde jednoducho, jednoducho vyskúšať, či sa to dá, a áno, ono sa to dá. Ak budeme presadzovať digitálne euro a budeme si brať za vzor režimy, ktoré presadzujú čistý prerod alebo čistý prechod na digitálnu menu, a tak ako bolo tiež povedané, Čína a Rusko sú v tomto naozaj priekopníci a mnohí ľudia začínajú mať úplné a legitímne a vážne problémy, pretože nesúhlasia buď s daným režimom, buď s danou politikou, alebo s danou situáciou, ktorá v štáte je. A čo môžte urobiť, ak sa nebudete vedieť brániť, aby ste sa dostali k finančným prostriedkom. Jednoducho vás vypnú a ste skončili. To je celé. Právo na hotovosť musí byť... (Prerušenie vystúpenia časomerom.)
90. schôdza NR SR - 14.deň - A. dopoludnia
Dátum: 2023-05-24
Poslanec: Kočiš, Eduard (-)
Druh vystúpenia: Vystúpenie s faktickou poznámkou

24. Veľmi pekne ďakujem za slovo, pán predsedajúci. Pani kolegyňa, tak ako ste vo svojej rozprave správne uviedli, treba rozlišovať príspevok na opatrovanie a príspevok na osobnú asistenciu, pretože naozaj je len veľmi málo ľudí v tomto pléne, ktorí sa sociálnou problematikou zaoberajú a nedokážu asi rozlíšiť tieto dva základné pojmy. Neviem, či ste to vo svojej rozprave uviedli hneď na začiatku, lebo prišiel som asi tak v polovici, len chcem ubezpečiť alebo ozrejmiť plénum, že príspevok na opatrovanie, to poberá rodič a príspevok na osobnú asistenciu, to nesmie poberať nikdy rodič, čiže tam je ten ohromný rozdiel, a tak ako ste veľmi dobre povedali, nesmie sa to jednoducho kolidovať. Čiže v žiadnom prípade ten rodič, ktorý chce dopriať dieťaťu osobného asistenta, má častokrát obrovský problém nájsť človeka, ktorý bude ochotný vykonávať osobnú asistenciu na určitý počet hodín, tak ako to má zazmluvnené v rámci sociálnej poisťovne a úradu práce. Čiže tam je obrovský problém. Problematika asistentov učiteľa a osobných asistentov je ďalší problém, ktorý mnohí ani nieže poslanci, ale mnohá a veľká laická verejnosť vôbec nerozlišuje, pretože dávať na rovnakú pozíciu asistenta učiteľa a osobného asistenta sa jednoducho nedá. Osobný asistent zabezpečuje dieťaťu s ťažkým zdravotným postihnutím všetky sebaobslužné návyky, ktoré dieťa potrebuje (rečník si odkašlal), pardon, mať alebo vykonať počas výchovno-vzdelávacieho procesu, a osobný asistent učiteľa, ten sa venuje alebo mal by sa venovať výsostne a výlučne výchovno-vzdelávaciemu procesu. Žiaľ, pokiaľ títo osobní asistenti pre tieto deti alebo mladých dospelých nebudú v školách alebo na stredných školách, na základných školách, v materských školách, to je jedno kde, dovtedy bude asistent učiteľa bombardovaný aj takou tou povedzme tou nie príliš šťastnou úlohou, pretože toto nie je jeho náplň práce.
90. schôdza NR SR - 10.deň - B. popoludní
Dátum: 2023-05-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

68. Veľmi pekne ďakujem za slovo, pán predsedajúci. Pán kolega, chcem sa ti veľmi pekne poďakovať, že tento návrh zákona budete aj ako vaše hnutie podporovať. Za mňa a za hnutie REPUBLIKA môžem povedať na sto percent áno, pretože je to veľmi dobrý nápad. My sme si alebo musíme si povedať, že ak chceme propagovať turizmus na východe Slovenska, či už sa budeme baviť o Vodnej nádrži Domaša alebo Vodnej nádrži Zemplínska Šírava, tak v prvom rade musíme mať čo propagovať, a nie začo. A či sa na to pozriem zhora, zdola, sprava, zľava, tak veľmi toho propagovať čo ani na Zemplínskej Šírave, ani na Domaši, žiaľbohu, nemáme. Turistický ruch by okolie a okolo týchto dvoch vodných nádrží mohol živiť nie desiatky, ale stovky ľudí a nemusíme chodiť z nášho regiónu absolútne ďaleko, stačí, keď sa pozrieme troška hore na sever do Poľska a tí Poliaci nás v turistickom ruchu, v propagácii turistického ruchu, v poskytovaní služieb, ja si dovolím povedať, že preskočili o dvadsať rokov. Jednoducho Slovenská republika nieže zaspala dobu, Slovenskej republike ušiel úplne aj ten posledný vlak. A budeme mať naozaj čo robiť, a nie je to robota ani na päť, ani na desať rokov, aby sme vôbec niekedy tie okolité štáty, ako je Česká republika, poprípade dole na juhu Maďarsko, aspoň sa k nim priblížili. Pretože vyspelé a moderné štáty dokážu z turistického ruchu vytĺcť niekedy až 10 % HDP. Slovenskej republike sa to, žiaľbohu, nedarí a nedarilo sa jej to nikdy od samostatnosti alebo od získania samostatnosti. Takže aj severovýchod Slovenska, celkový Zemplín a Šariš, dokážu byť turisticky atraktívne, máme čo ponúknuť, len musíme jednoducho prispôsobiť legislatívu tak, aby sme samosprávam, samosprávnym krajom uľahčili toto fungovanie, a preto považujem tento návrh zákona za naozaj skvelý.
90. schôdza NR SR - 10.deň - A. dopoludnia
Dátum: 2023-05-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

88. Veľmi pekne ďakujem za slovo, pán predsedajúci. Pán kolega, tak ako ste vo svojej rozprave poznamenali, je viac ako dôležité sa zamerať nad tým, prečo sa tento zákaz od roku 2035 chystá alebo prečo sa pripravuje. Ak toto uznesenie Národnej rady Slovenskej republiky bude prijaté, tak bude to aspoň takou malou náplasťou nad tým, ako sa rozhodol Európsky parlament. Pretože Európsky parlament prijatím tohto zákona vlastne rozhodol, že od roku 2035, ak to bude právoplatne aj do budúcna nejako schválené, tak vlastne bude znižovať iba mobilitu občanov Európskej únie. To je jednoducho holý fakt, pretože elektromobily sú oproti autám, ktoré majú spaľovací motor oveľa drahšie a gro komponentov, z ktorých sa tieto elektroautá vyrábajú, tak buď Čína vlastní priamo, alebo ich ťaží v Afrike už niekoľko rokov. A to, že tu niekto bude do nekonečna tvrdiť, že Európa bude konkurencieschopná voči čínskym elektromobilom, tak jednoducho je kardinálna sprostosť. Čína nikdy nebude voziť alebo predávať do Európy komponenty, práve naopak. Tú svoju pridanú hodnotu si bude robiť doma a tie elektroautá s tými naozaj škodlivými elektrobatériami, ktoré nevieme recyklovať žiadnym prípadom, si jednoducho bude robiť doma a zaplaví nie len európsky, zaplaví celosvetový trh s tými lacnými elektromobilmi, čiže odvolávať sa do nekonečna na to, že elektroautá sú nejakou budúcnosťou, majú zmysel na nejaké krátke vzdialenosti, možno v malých aglomeráciách áno. Ale aby dokázali plnohodnotne nahradiť spaľovacie motory, to sa jednoducho nedá. To sme videli už pri výrobe elektrickej energie pri veterných elektrárňach, kedy tie obrovské lopatky sa nedajú tiež zrecyklovať a vozia sa do Afriky a zahrabávajú... (Prerušenie vystúpenia časomerom.)
90. schôdza NR SR - 10.deň - A. dopoludnia
Dátum: 2023-05-17
Poslanec: Kočiš, Eduard (-)
Druh vystúpenia: Vystúpenie s faktickou poznámkou

76. Veľmi pekne ďakujem za slovo, pán predsedajúci. Pán kolega, tak ako si vo svojej rozprave poznamenal, snaží sa správať, pardon, nielen ekologicky, ale naozaj aj tak konáš. Čiže tvoj názor na celú túto problematiku naozaj od ekoteroristov oproti ekošialencov je úplne racionálny, a tak by sa mal správať každý jeden príčetný človek, či sme už naľavo - napravo, je to úplne jedno. Vyviňovať sa z takýchto hlúpostí, aké tu zaznievajú z úst nemenovaného pána ministra, ktorý nám zanechal environrezort naozaj v katastrofálnom stave a jeho priatelia na tom statočne parazitovali dlhé roky. O tom je zbytočne sa vyjadrovať. Ale veľmi správne si poznamenal to, že ak chce Slovensko vyrábať elektrickú energiu udržateľným spôsobom, tak naozaj to treba robiť z mnohých zdrojov. To je jednoducho holý fakt a nemusíme sa tu baviť o klimatických krízach a klimatických úrovniach a neviem čo. Jednoducho zdravý rozum musí zvíťaziť. Kogeneračné jednotky je taký krásny príklad. Jednoducho je to systém, ktorý vyrába aj teplo, vyrába elektrickú energiu, biomasu tu máme, mali sme, budeme mať. Na Slovensku je vždy oveľa väčší prírastok biomasy, ako dokážeme jednoducho spracovať. Čiže týmto smerom, ak by sme sa vybrali, Slovensko by bolo naozaj veľmi dobre v týchto veciach obhospodarované. Čo sa týka tých bludov, ktoré tuná zaznievajú častokrát o klimatickej kríze a šetrení prostredia. Tak ja sa len chcem spýtať takú úvahu, že ak sú svetové kongresy a svetoví lídri chodia na rôzne miesta či už do Bruselu, do Štrasburgu alebo po svetových fórach, chodia tam koňom, chodia tam na bicykli, chodia tam povozom. Nie. Lietajú tam lietadlami. A vtedy títo ekoteroristi a blázni naozaj neriešia uhlíkové stopy. Vtedy im je to jedno. Ale tu budeme riešiť naozaj sprostosti. Čiže veľmi pekne ďakujem Marián za tvoju rozpravu.
90. schôdza NR SR - 9.deň - B. popoludní
Dátum: 2023-05-16
Poslanec: Kočiš, Eduard (-)
Druh vystúpenia: Vystúpenie s faktickou poznámkou

80. Veľmi pekne ďakujem za slovo, pán predsedajúci. Kdyby hloupost nadnášela, tak tady vzlétate jako holubička. Novodobý Gojko Mitić a Syn Veľkej medvedice nám tu jednoducho predviedol niečo, na čo plénum Národnej rady Slovenskej republiky minimálne ďalších 24 hodín nezabudne. Čiže ministerstvo životného prostredia podľa exministra Budaja svojím svojvoľným konaním ochraňovalo a bránilo záujmy Slovenskej republiky. Toto môže povedať naozaj iba génius kotolne. Čiže vo vašej veľmi svojskej a miestami až, by som povedal, dych berúcej rozprave ste ma pobavil tak, a nielen mňa, celé plénum, ale aj občanov, ktorí toto sledovali v priamom prenose, že jednoducho vaša obhajoba nezmyselného Green Dealu celej Európskej únie je jednoducho tak niečo nevídané, že toto naozaj ani slova na túto sprostosť, ktorú ste vypustil vo svojej rozprave z úst, že za všetko môže opäť Putin a stali sme sa vazalom Ruskej federácie, pretože odoberáme energonosiče. Slovenská republika je druhý najplynofikovanejší štát v Európe po Holandsku. Aj tí Holanďania sú sprostí, keď odoberajú stále ešte plyn z Ruska, pán Budaj? Ja neviem. Uhlíková stopa, obrovské lode, ktoré idú na mazut. Toto vám nevadí? Stále budete opakovať dookola, dookola, dookola. Elektromobilita, autá sú drahé. Holanďania dávali 50-percentnú dotáciu na nákup elektroáut. Čo robilo ministerstvo životného prostredia? Trt. Nič. Absolútne nič. Číňania že nás zaplavia s elektroautami? Zaplavia, pretože všetky komponenty na ich výrobu sa nachádzajú v Číne a Čile. Oni nebudú dovážať tu niečo, aby Európa vyrábala. S tým sa jednoducho rozlúčte raz a navždy. A to, že ste rozdávali dotácie na BROZ a podobné sprostosti namiesto toho, aby ste podporovali vaše vysnívané elektromobily, to sa môžte naozaj hanbiť, ale to ste vy, demokrati.
90. schôdza NR SR - 9.deň - B. popoludní
Dátum: 2023-05-16
Poslanec: Kočiš, Eduard (-)
Druh vystúpenia: Vystúpenie s faktickou poznámkou

52. Veľmi pekne ďakujem za slovo, pán predsedajúci. Ako správne poznamenal vo svojej rozprave kolega Milan Mazurek, tak každý jeden občan Slovenskej republiky, ktorý žije do 50 kilometrov, či už od poľskej, rakúskej alebo českej hranice, tak vykonáva svoj takzvaný veľký nákup dvakrát alebo raz, alebo trikrát do mesiaca podľa veľkosti rodiny v susednej krajine, v susednom štáte. Z jednoduchých dôvodov, cena potravín radikálne nižšia, kvalita potravín radikálne vyššia. Čiže tento náš návrh zákona, ktorý zastropuje maximálne obchodné prirážky na výške 40 % a zníži daň z pridanej hodnoty na vybraný základný balík potravín na 5 %, umožní to, aby sa kapitál zo Slovenskej republiky nevynášal do Poľska, nevynášal do Českej republiky a nevynášal do Rakúska. To je celé. Čiže ak chceme pomôcť slovenským predajcom, tak tento náš návrh zákona musíme jednohlasne všetci podporiť. Tu sa nemáme naozaj o čom baviť, pretože tu ide o ľudí, ktorí nemajú poslanecký plat, ale naozaj žijú z dosť nízkych výplat, ktoré od východu na západ naozaj nedokazujú to, aby sme sa na Slovensku mali lepšie a aby táto vláda zabezpečila to, čomu sa hovorí nejaký progresívny ekonomický rast. Nenájdete na severovýchode Slovenska v obci, alebo väčšej alebo menšej, alebo väčšom alebo menšom mestečku, už klasické, staré, malé potraviny, pretože tieto potraviny skrachovali, nakoľko kúpyschopnosť obyvateľstva sa presunula za hranice. Ak chce drobný výrobca, či už mliečnych výrobkov alebo mäsových výrobkov, dostať svoje výrobky do veľkého reťazca, tak nieže ide na výrobné náklady, títo výrobcovia idú pod cenu, aby sa vôbec dokázali predať. A toto je choré. Čiže tento náš návrh zákona so zastropovaním cien a zníženia DPH jednoducho je pre ľudí a je veľmi kvalitne urobený. Ďakujem pekne.
28. schôdza NR SR - 9.deň - B. popoludní - 27.05.2021
Dátum: 2021-05-27
Poslanec: Kollár, Boris (SME RODINA)
Druh vystúpenia: Vystúpenie s faktickou poznámkou

139. Kolegovia, kolegyne, vážené poslankyne, vážení poslanci, nakoľko nebol zvolaný finančný výbor a nemôžeme bez neho pokračovať, ráno 8.30 zasadá finančný výbor a po ňom pokračujeme ďalej v schôdzi. (Prerušenie rokovania o 20.00 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)